EELNÕU

14.03.2025

**Perekonnaseisutoimingute seaduse ja rahvastikuregistri seaduse muutmise seadus**

**§ 1. Perekonnaseisutoimingute seaduse muutmine**

Perekonnaseisutoimingute seaduses tehakse järgmised muudatused:

**1)** paragrahvi 3 lõike 2 punkt 1 ja lõige 3 tunnistatakse kehtetuks;

**2)** paragrahvi 3 lõiget 31 täiendatakse läbivalt enne sõna „kohaliku“ sõnaga „maakonnakeskuse“;

**3)** paragrahvi 7 lõikes 41 asendatakse sõnad „turvalises veebikeskkonnas“ sõnadega „rahvastikuregistri turvalises veebikeskkonnas (edaspidi *turvaline veebikeskkond*)“;

**4)** paragrahvi 9 täiendatakse lõikega 72 järgmises sõnastuses:

„(72) Perekonnaseisuasutusele esitatavas avalduses ei pea märkima käesoleva paragrahvi lõike 5 punktis 11 nimetatud andmeid kuni kümneaastase lapse kohta. Need kantakse rahvastikuregistrisse automaatselt.“;

**5)** paragrahvi 12 lõige 5 muudetakse ja sõnastatakse järgmiselt:

„(5) Rahvastikuregistri volitatud töötleja parandab Siseministeeriumi korraldusel perekonnaseisuandmetes vea, et tagada andmete õigsus.“;

**6)** paragrahvi 13 lõige 9 muudetakse ja sõnastatakse järgmiselt:

„(9) Rahvastikuregistri volitatud töötleja muudab Siseministeeriumi korraldusel perekonnaseisuandmeid, et tagada andmete õigsus.“;

**7)** paragrahvi 15 lõike 1 esimest lauset täiendatakse enne sõna „Isikul“ tekstiosaga „Vähemalt 15-aastasel“;

**8)** paragrahvi 152 lõige 21 muudetakse ja sõnastatakse järgmiselt:

„(21) Käesoleva paragrahvi lõikes 2 nimetatud elektrooniline teatis või perekonnaseisudokumendi koopia kinnitatakse digitaaltempli või perekonnaseisuametniku digitaalallkirjaga. Paberteatise või perekonnaseisudokumendi paberkoopia kinnitab perekonnaseisuametnik allkirja ja väikese riigivapi pitseriga.“;

**9)** seadust täiendatakse §-dega 211 ja 212 järgmises sõnastuses:

„**§ 211. Tervishoiuteenuse osutaja tõendi väljastamine**

(1) Tervishoiuteenuse osutaja väljastab sünni kohta tõendi, millel on järgmised andmed:

1) lapse sugu;

2) lapse sünniaeg ja -koht;

3) ema isikunimi;

4) ema isikukood või selle puudumise korral sünniaeg.

(2) Tervishoiuteenuse osutaja ei pea väljastama käesoleva paragrahvi lõikes 1 nimetatud tõendit, kui laps sünnib tema juuresolekuta ja ta ei saa teha pärast sündi kindlaks käesoleva paragrahvi lõikes 1 nimetatud andmeid.

**§ 212. Sünni registreerimine tervishoiuteenuse osutaja tõendita**

(1) Kui tervishoiuteenuse osutaja ei väljasta käesoleva seaduse § 211 lõikes 1 nimetatud tõendit, esitab lapse seaduslik esindaja käesoleva seaduse § 23 lõikes 1 nimetatud tähtajal perekonnaseisuasutusele muid tõendeid, mille alusel saab teha kindlaks käesoleva seaduse § 211 lõikes 1 nimetatud andmed.

(2) Kui käesoleva paragrahvi lõike 1 alusel esitatud tõendid ei ole käesoleva seaduse § 211 lõikes 1 nimetatud andmete kindlakstegemiseks piisavad või enne nende esitamist on möödunud § 23 lõikes 1 nimetatud tähtaeg:

1) keeldub perekonnaseisuasutus sünni registreerimisest;

2) pöördub lapse seaduslik esindaja andmete kindlakstegemiseks kohtusse.“;

**10)** paragrahvi 22 lõikes 4 asendatakse sõnad „registreerib sünni ametiülesande korras“ sõnadega „esitab sünni registreerimise avalduse“;

**11)** paragrahvi 23 lõige 3 muudetakse ja sõnastatakse järgmiselt:

„(3) Sünni registreerimise avalduse võib esitada turvalises veebikeskkonnas, kui Eesti tervishoiuteenuse osutaja on andnud lapsele isikukoodi.“;

**12)** paragrahvi 24 lõike 2 esimene ja teine lause muudetakse ning sõnastatakse järgmiselt:

„Lapse sugu, sünniaeg ja isikukood kantakse rahvastikuregistrisse tervishoiuteenuse osutaja tõendi, käesoleva seaduse § 212 lõikes 1 nimetatud tõendite või kohtulahendi alusel. Kui välisriigi tervishoiuteenuse osutaja tõendil ei ole lapse isikukoodi, antakse talle Eesti isikukood rahvastikuregistri seaduse § 40 lõike 2 punkti 2 alusel enne sünni registreerimist Eesti perekonnaseisuasutuses.“;

**13)** paragrahvi 24 lõike 4 teises lauses asendatakse sõnad „Euroopa Liidu liikmesriigi, Euroopa Majanduspiirkonna liikmesriigi ja Šveitsi Konföderatsiooni“ sõnaga „Välisriigi“;

**14)** paragrahvi 24 täiendatakse lõikega 41 järgmises sõnastuses:

„(41) Lapse kodakondsust ei kanta sünni registreerimisel rahvastikuregistrisse, kui:

1) tema vanemad ei ole ühegi riigi kodanikud või

2) tal on vaid üks vanem ja see vanem ei ole ühegi riigi kodanik.“;

**15)** paragrahvi 24 lõige 5 tunnistatakse kehtetuks;

**16)** paragrahvi 25 lõiget 1 täiendatakse pärast sõna „tõendi“ tekstiosaga „, käesoleva seaduse § 212 lõikes 1 nimetatud tõendite“;

**17)** paragrahvi 38 lõike 1 punkt 3 tunnistatakse kehtetuks;

**18)** paragrahvi 41 lõike 1 esimest lauset täiendatakse pärast sõna „määratakse“ sõnadega „rahvastikuregistri broneerimissüsteemis“;

**19)** paragrahvi 44 lõike 2 punkt 3 tunnistatakse kehtetuks;

**20)** paragrahvi 45 lõiget 2 täiendatakse pärast sõna „perekonnaseisuametnik“ sõnadega „rahvastikuregistri broneerimissüsteemis“;

**21)** paragrahvi 51 täiendatakse lõikega 12 järgmises sõnastuses:

„(12) Perekonnaseisuametnik võib välisriigi perekonnaseisudokumendi alusel muuta või lisada perekonnaseisuandmeid isiku kohta, kellel on kehtiv e-residendi digitaalne isikutunnistus.“;

**22)** paragrahvi 52 lõikes 1 asendatakse sõnad „linna- ja vallavalitsuse ning“ sõnadega „maakonnakeskuse kohaliku omavalitsuse üksuse ja“.

**§ 2. Rahvastikuregistri seaduse muutmine**

Rahvastikuregistri seaduses tehakse järgmised muudatused:

**1)** paragrahvi 5 punkt 2 muudetakse ja sõnastatakse järgmiselt:

„2) Eestis elukoha rahvastikuregistrisse kandnud muu Euroopa Liidu või Euroopa Majanduspiirkonna liikmesriigi või Šveitsi Konföderatsiooni kodanik (edaspidi koos *Euroopa Liidu kodanik*);“;

**2)** seadust täiendatakse §-ga 51 järgmises sõnastuses:

„**§ 51. Alaealise haldusmenetlusteovõime laiendamine**

Vähemalt 15-aastane alaealine võib teha järgmisi käesolevas seaduses sätestatud menetlustoiminguid:

1) esitada § 21 lõike 1 punktis 17 nimetatud ütluspõhiseid andmeid;

2) saada § 45 kohaselt enda kohta rahvastikuregistrisse kantud andmeid ja teavet andmete töötlemise kohta;

3) kehtestada § 57 lõike 1 kohaselt oma rahvastikuregistri andmetele juurdepääsu piirangu;

4) esitada § 99 kohaselt rahvastikuregistrisse kandmiseks kontaktandmed ja lisa-aadressi.“;

**3)** paragrahvi 21 täiendatakse lõikega 3 järgmises sõnastuses:

„(3) Alla 15-aastase isiku kontaktandmeid rahvastikuregistrisse ei kanta.“;

**4)** paragrahvi 21 täiendatakse lõigetega 4 ja 5 järgmises sõnastuses:

„(4) Kuni kümneaastase lapse kõrgeim omandatud haridustase kantakse rahvastikuregistrisse automaatselt.

(5) Ütluspõhiseid andmeid kõrgeima omandatud haridustaseme kohta ei pea esitama kuni kümneaastase lapse kohta.“;

**5)** paragrahvi 33 pealkiri ja lõige 1 muudetakse ja sõnastatakse järgmiselt:

„**§ 33. Andmete kontrollimine ja ebaõigete andmete parandamine**

(1) Volitatud töötleja kontrollib rahvastikuregistri andmete õigsust ja parandab ebaõiged andmed:

1) käesoleva seaduse § 32 lõikes 3 sätestatud juhul;

2) juhul, kui volitatud töötlejat on teavitatud ebaõigetest andmetest või ta on avastanud andmete ebaõigsuse muul viisil.“;

**6)** paragrahvi 35 lõikest 3, § 36 punktist 2, § 38 lõike 1 punktist 4, § 40 lõike 3 punktist 5, § 69 lõigetest 7 ja 8 ning § 110 teisest lausest jäetakse välja sõnad „, Euroopa Majanduspiirkonna liikmesriigi ja Šveitsi Konföderatsiooni“;

**7)** paragrahvi 36 punktis 1 asendatakse sõnad „meditsiinilise sünnitõendi“ sõnadega „perekonnaseisutoimingute seaduse § 211 lõikes 1 nimetatud tervishoiuteenuse osutaja tõendi“;

**8)** paragrahvi 38 lõige 2 muudetakse ja sõnastatakse järgmiselt:

„(2) Rahvastikuregistri subjekti staatust määrava dokumendi tähtaja lõppemise korral lõpeb rahvastikuregistri subjekti staatus järgmiselt:

1) välismaalasel välismaalaste seaduse § 43 lõikes 4 või 5 sätestatud tähtpäeva saabumisel, kui ta ei taotle tähtajalist elamisluba või selle pikendamist või pikaajalise elaniku elamisluba;

2) Euroopa Liidu kodaniku perekonnaliikmel Euroopa Liidu kodaniku seaduse § 10 lõikes 23 sätestatud tähtpäeva saabumisel, kui ta ei taotle tähtajalist elamisõigust või selle pikendamist või alalist elamisõigust.“;

**9)** paragrahvi 38 täiendatakse lõikega 3 järgmises sõnastuses:

„(3) Eesti kodakondsuse kaotamise korral lõpeb rahvastikuregistri subjekti staatus kuus kuud pärast kodakondsuse kaotamist.“;

**10)** paragrahvi 39 lõige 1 muudetakse ja sõnastatakse järgmiselt:

„(1) Isikukood on isiku soo ja sünniaja alusel moodustatud number, mis võimaldab määrata isiku üheselt kindlaks.“;

**11)** paragrahvi 39 täiendatakse lõikega 11 järgmises sõnastuses:

„(11) Eeldatakse, et isikukood vastab nõuetele, kui on järgitud Eesti standardit EVS 585.“;

**12)** paragrahvi 40 lõikes 5 asendatakse tekstiosa „punktides 4 ja 5 sätestatud juhtudel“ tekstiosaga „punkti 4 kohaselt“;

**13)** paragrahvi 41 lõike 1 sissejuhatavas lauseosas asendatakse tekstiosa „punktides 4 ja 5 sätestatud juhtudel“ tekstiosaga „punktis 4 sätestatud juhul“;

**14)** paragrahvi 44 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Käesolevat peatükki ei kohaldata, kui antakse juurdepääs avaliku teabe seaduse §-s 31 sätestatud korras:

1) käesoleva seaduse § 47 lõike 1 punktis 2 või 3 nimetatud kujul andmetele;

2) surnu nimele, soole, sünni- või surmaajale või isikukoodile.“;

**15)** paragrahvi 47 lõiget 1 täiendatakse punktiga 3 järgmises sõnastuses:

„3) avalikult kättesaadava andmestikuna.“;

**16)** paragrahvi 47 lõiget 3, § 51 lõikeid 1 ja 2 ning lõike 5 punkti 1 ning § 54 lõiget 1 täiendatakse pärast arvu „44“ tekstiosaga „lõike 1“;

**17)** paragrahvi 53 lõikes 13 asendatakse sõnad „rahvastikuregistrisse kantud isiku enda, tema alaealiste laste ja eestkostetavate ning surnud abikaasa või registreeritud elukaaslase andmetele“ sõnadega „andmete loetelu nendele juurdepääsu tagaja kaupa ja“;

**18)** paragrahvi 58 lõige 3 muudetakse ja sõnastatakse järgmiselt:

„(3) Käesoleva seaduse § 25 punktis 3 sätestatud andmetele juurdepääsu õigust ei ole ka õigustatud huvi korral.“;

**19)** paragrahvi 70 lõike 2 sissejuhatav lauseosa muudetakse ja sõnastatakse järgmiselt:

„Käesoleva paragrahvi lõike 1 punkti 1, 6, 7 või 8 alusel ei muudeta elukoha aadressi juhul, kui rahvastikuregistrisse on kantud viibimiskoha aadress, sest isik on asunud või paigutatud:“;

**20)** paragrahvi 70 lõike 2 punkt 6 tunnistatakse kehtetuks;

**21)** paragrahvi 71 lõige 3 muudetakse ja sõnastatakse järgmiselt:

„(3) Kui isiku andmed kantakse esimest korda rahvastikuregistrisse talle Eesti kodaniku isikut tõendava dokumendi väljaandmisel, kantakse rahvastikuregistrisse selle dokumendi taotluses esitatud elukoha aadress.“;

**22)** paragrahvi 74 täiendatakse lõikega 21 järgmises sõnastuses:

„(21) Euroopa Liidu kodanik ei pea kinnitama elektroonilist elukohateadet digitaalallkirjaga juhul, kui on täidetud järgmised tingimused:

1) ta on Eestist lahkunud;

2) ta esitab oma välisriigi elukoha andmed käesoleva seaduse § 80 lõike 1 alusel;

3) kohaliku omavalitsuse üksus on veendunud tema isikusamasuses.“;

**23)** paragrahvi 74 täiendatakse lõikega 22 järgmises sõnastuses:

„(22) Käesoleva seaduse § 40 lõike 3 punktis 5 sätestatud juhul esitatakse elukohateade isiklikult kohapeal.“;

**24)** paragrahvi 75 lõike 1 punkti 3 täiendatakse pärast sõna „kontaktandmed“ tekstiosaga „, arvestades käesoleva seaduse § 21 lõiget 3“;

**25)** paragrahvi 75 lõike 1 punktis 6 asendatakse tekstiosa „lõikes 2 sätestatut“ tekstiosaga „lõikeid 2 ja 5“;

**26)** paragrahvi 75 täiendatakse lõikega 11 järgmises sõnastuses:

„(11) Kui elukoha andmed kantakse rahvastikuregistrisse käesoleva seaduse § 40 lõike 3 punktis 5 sätestatud juhul, märgitakse elukohateates selle esitaja ja isiku kohta, kelle elukoha andmed elukohateates esitatakse:

1) käesoleva paragrahvi lõike 1 punktides 1 ja 3–6 nimetatud andmed;

2) käesoleva seaduse § 41 lõike 1 punktides 2, 3, 5 ja 10 nimetatud andmed, välja arvatud juhul, kui need on kohaliku omavalitsuse üksusele isikut tõendavalt dokumendilt kättesaadavad.“;

**27)** paragrahv 76 tunnistatakse kehtetuks;

**28)** paragrahvi 79 täiendatakse lõikega 6 järgmises sõnastuses:

„(6) Kui hooldusõiguslikul vanemal ei ole alaealise lapse elukoha aadressi rahvastikuregistrisse kandmiseks teise hooldusõigusliku vanema nõusolekut, on tal õigus pöörduda kohaliku omavalitsuse üksuse poole, kes viib läbi käesoleva seaduse 11. peatükis sätestatud menetluse.“;

**29)** paragrahv 82 tunnistatakse kehtetuks;

**30)** paragrahvi 87 täiendatakse lõikega 31 järgmises sõnastuses:

„(31) Kui isik ei kasuta enam rahvastikuregistrisse kantud aadressi järgset elukohta ja tema rahvastikuregistrijärgne viibimiskoht on käesoleva seaduse § 96 lõikes 1 nimetatud viibimiskoht, säilitab kohaliku omavalitsuse üksus tema elukoha aadressi rahvastikuregistri aktuaalsete andmete hulgas linna ja linnaosa või valla täpsusega.“;

**31)** paragrahvi 87 täiendatakse lõikega 5 järgmises sõnastuses:

„(5) Kui hooldusõiguslikul vanemal ei ole alaealise lapse elukoha aadressi rahvastikuregistrisse kandmiseks teise hooldusõigusliku vanema nõusolekut, kuid kohaliku omavalitsuse üksusele teadaolevalt kasutab laps elukohateates märgitud ruumi oma käesoleva seaduse § 65 lõikes 1 sätestatud elukohana, kannab kohaliku omavalitsuse üksus selle aadressi tema elukoha aadressina rahvastikuregistrisse, kui:

1) lapse elukoha andmete rahvastikuregistrisse kandmiseks ei saa lapse teise hooldusõigusliku vanemaga mõistliku aja jooksul ühendust või

2) teine hooldusõiguslik vanem ei anna lapse elukoha andmete rahvastikuregistrisse kandmiseks nõusolekut ja tal ei ole sellest keeldumiseks mõistlikku põhjendust.“;

**32)** paragrahvi 91 lõike 1 teine lause muudetakse ja sõnastatakse järgmiselt:

„Kui isiku rahvastikuregistrijärgne viibimiskoht on käesoleva seaduse § 96 lõikes 1 nimetatud viibimiskoht, säilitab kohaliku omavalitsuse üksus tema elukoha aadressi rahvastikuregistri aktuaalsete andmete hulgas linna ja linnaosa või valla täpsusega.“;

**33)** paragrahvi 91 lõike 2 esimesest lausest ja § 1101 tekstist jäetakse välja sõnad „, Euroopa Majanduspiirkonna liikmesriigi ja Šveitsi Konföderatsiooni kodanik“ vastavas käändes;

**34)** paragrahvi 94 lõikes 2 asendatakse sõna „aadressiobjekt“ tekstiosaga „aadressiandmete süsteemi infosüsteemi andmetel käesoleva seaduse § 77 kohane ruum“;

**35)** paragrahvi 100 lõige 1 muudetakse ja sõnastatakse järgmiselt:

„(1) Kui isik pöördub menetluses avalikku ülesannet täitva asutuse või isiku poole ja esitab lisa-aadressi või kontaktandmed, mis erinevad rahvastikuregistri andmetest või mida rahvastikuregistris ei ole, kannab avalikku ülesannet täitev asutus või isik need rahvastikuregistrisse.“;

**36)** paragrahvi 100 täiendatakse lõikega 11 järgmises sõnastuses:

„(11) Käesoleva paragrahvi lõiget 1 ei kohaldata alla 15-aastase isiku kontaktandmetele.“;

**37)** seadust täiendatakse §-ga 1071 järgmises sõnastuses:

„**§** **1071. Kuni kümneaastase lapse kõrgeima omandatud haridustaseme kehtivuse lõpetamine ja selle rahvastikuregistrisse kandmine**

Kui enne käesoleva paragrahvi jõustumist on rahvastikuregistrisse kantud kuni kümneaastase lapse käesoleva seaduse § 21 lõike 1 punktis 17 nimetatud haridustase, lõpetatakse selle kehtivus ja kantakse kõrgeim omandatud haridustase aktuaalsete andmete hulka § 21 lõike 4 kohaselt.“;

**38)** seadust täiendatakse §-ga 1103 järgmises sõnastuses:

„**§ 1103. Alla 15-aastase isiku kontaktandmete kehtivuse lõpetamine**

Kui enne käesoleva paragrahvi jõustumist on rahvastikuregistrisse kantud alla 15-aastase isiku kontaktandmed, lõpetatakse nende kehtivus.“;

**39)** seadust täiendatakse §-ga 1126 järgmises sõnastuses:

„**§ 1126. Isiku elukoha aadressi aktuaalsuse taastamine pärast omaniku nõudmisel selle kehtivuse lõpetamist**

Kui isiku elukoha aadressi kehtivus on lõpetatud käesoleva seaduse § 91 lõike 1 alusel ajal, millal isik viibis § 96 lõikes 1 nimetatud viibimiskohas, taastab kohaliku omavalitsuse üksus selle aktuaalsuse linna ja linnaosa või valla täpsusega.“.

**§ 3. Seaduse jõustumine**

(1) Käesoleva seaduse § 1 punktid 4, 7, 13, 14, 18 ja 20 ning § 2 punktid 2–4, 12, 13, 18, 21, 23–26 ja 35–38 jõustuvad 2025. aasta 15. detsembril.

(2) Käesoleva seaduse § 1 punktid 1, 2, 10 ja 22 jõustuvad 2026. aasta 1. jaanuaril.

Lauri Hussar

Riigikogu esimees

Tallinn, ………………… 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus ………………… 2025